《秋树》
清代·顾莼

孤干贞心迥出尘，不随凡本共沈沦。还期鸾鹤重留迹，无奈风霜老此身。

大厦于今望梁栋，空山到处有荆榛。汉家大将思冯异，不为江潭泪满巾。

作者简介：（1765—1832）清江苏吴县人，字希翰，一字吴羹，号南雅，晚号息庐。嘉庆七年进士，官至通政司副使。素持清议，屡疏言事。工诗文，兼善书画。有《和珅传》、《南雅诗文钞》、《滇南采风录》等。